stanford-oval/wikipedia huggingface dataset:
חתונת הנסיך ויליאם וקתרין מידלטון
אירועי יום החתונה > האירועים לאחר טקס הנישואין

לאחר החזרה לארמון ערכה המלכה קבלת פנים וארוחת צהרים ל-600 מוזמנים. במהלכם יצאו החתן והכלה בלוויית בני משפחותיהם והשושבינים למרפסת הקדמית של ארמון בקינגהאם, נופפו לקהל האלפים שהתקבץ מול הארמון ובהתאם למסורת המודרנית החליפו נשיקות זה עם זו. באותה עת חלפו מעל המאהל והארמון שני מטסים של מטוסים צבאיים – הראשון של שלושה מטוסים מגף הזיכרון לקרב על בריטניה, ולאחריהם מטס של מטוסים מודרניים של חיל האוויר המלכותי.
לאחר קבלת הפנים יצא הזוג הטרי מהארמון לבית קלרנס במכונית אסטון מרטין פתוחה (של הנסיך צ'ארלס) נהוגה על ידי הנסיך ויליאם. המכונית קושטה על ידי הנסיך הארי ונשאה שלט רישוי שעליו נכתב "JU5T WED" (רמז למונח האנגלי "זה עתה נישאו").
בערב ערך הנסיך צ'ארלס בארמון בקינגהאם ארוחת ערב המלווה בריקודים לזוג הטרי ול-300 מחבריהם וידידיהם. האירוע נמשך אל תוך הלילה. המלכה ובעלה עזבו לפני כן את לונדון לסוף שבוע פרטי, במחווה שנחשבה כמיועדת לאפשר לבני המשפחה הצעירים יותר לחגוג בארמון.
הסיקור התקשורתי

חתונת הנסיך ויליאם וקתרין מידלטון נחשבת לאחד האירועים המתוקשרים ביותר בהיסטוריה. מספר הצופים בשידור החי, היה מועד לביקורות כאשר ג'רמי האנט, שיער את האומדן המוקדם של מספר צופי הטלוויזיה בשידור החי של טקס הנישואים על שני מיליארד צופים ברחבי העולם לפני החתונה, והמספר שימש בהרחבה את רוב כלי התקשורת בעולם, כולל בישראל, לתיאור מספר הצופים באירוע, הן בעת התרחשותו והן אחריו. עם זאת, מספר אמצעי תקשורת, פקפקו באמינותו וטענו שאיננו מבוסס ואיננו מדויק, וחישבו את מספר הצופים ברחבי העולם המשוער כבין 122 עד 176 מיליון מתוך אוכלוסייה של 3.126 מיליארד אנשים (בערך 45% מאוכלוסיית העולם). גורמים נוספים חישבו את מספר הצופים בשידור החי בעולם על 162 מיליון בלבד. בנוסף לצופי הטלוויזיה, האירוע זכה לכ-72 מיליון שידורי סטרימינג והוא נרשם בספר השיאים של גינס כ"הכמות הגדולה ביותר של שידורי הזרמת מדיה לאירוע בודד", ובכך עקף את השיא הקודם שהיה שייך לטקס האזכרה של מייקל ג'קסון ב-2009. נטען, כי הסכום של 2 מיליארד צופים היה מוגזם, וכי יש הרבה פערים במערכת המדידה העולמית לצפיות בשידורי הטלוויזיה, בשביל לתת סכום מדויק של מספר צופים בעולם.
רשת BBC, העסיקה מעל 400 אנשי צוות והקדישה 184 שעות שידור לאירוע בשבוע שידורים מיוחד, וברשת ABC הוקדשו לאירוע 16 וחצי שעות שידור. בסך הכל עסקו בסיקור האירוע כ-4,500 אנשי תקשורת.
על מערכת היחסים ביניהם נעשה בשנת 2011 סרט בשם "ויליאם וקייט - הסרט".
לאחר החתונה

למחרת יום החתונה עזבו הנסיך ויליאם ואשתו קתרין את לונדון במסוק ויצאו לביתם באי אנגלסי שבוויילס, שם מוצב הנסיך כטייס חיפוש והצלה של חיל האוויר המלכותי.
עשרה ימים אחרי החתונה יצא הזוג הטרי לירח דבש בן עשרה ימים. מיקום ירח הדבש, שנשמר בסוד בקפידה, היה באיי סיישל.
ראו גם

חתונת הנסיכה אליזבת ופיליפ מאונטבאטן
חתונת הנסיך הארי ומייגן מרקל
הערות שוליים

↑  בין הידוענים שהוזמנו היו הזמר אלטון ג'ון ובן זוגו, השחקן רואן אטקינסון ואשתו, הבמאי גאי ריצ'י ובת זוגו וכן הכדורגלן דייוויד בקהאם ואשתו ויקטוריה. בלטו בהיעדרם ראשי הממשלה הבריטיים לשעבר טוני בלייר וגורדון בראון, שלא הוזמנו.
↑  "Middleton to wear McQueen wedding dress: report". ABC News. Sydney NSW. AAP. 7 במרץ 2011. נבדק ב-29 באפריל 2011. {{cite news}}:  (עזרה)
↑  "Kate's dress 'timeless'". iafrica.com. AFP. 29 באפריל 2011. נבדק ב-29 באפריל 2011. {{cite news}}:  (עזרה)
↑  Kate's wedding dress on display at Buckingham Palace, BBC, ‏22 ביולי 2011
1 2  דוד אברהם, 22.9% מהצופים בישראל צפו בחתונה המלכותית, נענע10, 30 באפריל 2011
↑  UK minister says 2 billion to watch royal wedding | Reuters
↑    Robert Winnett,Robertwinnett, ‏Royal wedding watched around the world, The Telegraph, 30 April 2011
↑  ynet, על המרפסת: וויליאם וקייט התנשקו כזוג נשוי, באתר ynet, 29 באפריל 2011
↑  So 2 billion will watch the royal wedding… well, it is a fairy tale – Telegraph Blogs
↑  2 BILLION Royal Wedding Viewers? Was It or Wasn't It? | The Rundown | PBS NewsHour
↑  http://www.sportingintelligence.com/2011/05/08/revealed-royal-wedding%E2%80%99s-real-tv-audience-closer-to-300m-than-2bn-because-sport-not-royalty-reigns-080501/
↑  Ryan Seacrest - Justin Bieber, Miranda Cosgrove, & Lady Gaga Are Welcomed Into 2012 Guinness World Records
↑  Royal Wedding TV Viewership Ratings - Ratings | TVbytheNumbers.Zap2it.com
↑  דורון בר-גיל, ויליאם וחצי: על "ויליאם וקייט - הסרט", באתר nrg‏, 27 באפריל 2011
דגלים שניתלו ברחוב ריג'נט בלונדון לקראת החתונה
העתק של שמלת הכלה של קייט מידלטון בחנות לשמלות כלה בבלפסט.
מסלול נסיעת המשפחה המלכותית מארמון בקינגהאם למנזר וסטמינסטר
טטוון

| --- | --- |
סמל טטווןסמל טטוון
רחוב מרכזי בעיירה טטוון
רחוב מרכזי בעיירה טטוון
 מדינה:  בולגריה בולגריה
 מחוז:  לובץ'
 חבל ארץ:  מורדות הרי הבלקן
 ראש העיר:  ניקולאי פבלוב
 תאריך ייסוד:  1421
 גובה:  412 מטרים
 אוכלוסייה:  ‏
  ‑ בעיר:  9,720 (15 במרץ 2024)
 קואורדינטות:  42°55′N 24°15′E﻿ / ﻿42.917°N 24.250°E﻿ / 42.917; 24.250
 אזור זמן:  UTC +2
 http://www.teteven.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור טטוון(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור טטוון(למפת מחוז לובץ' רגילה) לובץ' טרויאן לוקוביט לטניצה פלבן וליקו טרנובו  גברובו ס"ז פלובדיב סופיה ו ר א צ ה טטוון(למפת מחוז לובץ' מוגדלת) לובץ' טרויאן לוקוביט לטניצה פלבן וליקו טרנובו  גברובו ס"ז פלובדיב סופיה ו ר א צ ה טטוון  he tabBackground:;tabBorder:#aaa;defaultTab:0;
טטוון (בבולגרית: Тетевен) היא עיירה בצפון מרכז בולגריה, השלישית בגודלה מבחינת כמות אוכלוסין במחוז לובץ' ושוכנת 44 קילומטרים מבירת המחוז לובץ' ו-82 קילומטרים מסופיה. טטוון ממוקמת על גדות הנהר ויט במורדות הרי הבלקן.
היסטוריה

ראשית התיישבות אנושית מאורגנת באזור מתוארכת למאה ה-3 לפנה"ס עידן הממלכה התראקית. במהלך המאה ה-1 לפנה"ס נכבש האזור על ידי צבא הרפובליקה הרומית ובמהלך המאה ה-4 עבר לחזקת האימפריה הרומית המזרחית שהפכה בהמשך לאימפריה הביזנטית. במאה ה-6 היגרו למקום שבטים בולגארים וסלאבים שיצרו בהמשך את האימפריה הבולגרית הראשונה. בחפירות ארכאולוגיות נמצאו באזור היישוב המודרני שרידי התיישבות מתקופת האימפריה הבולגרית השנייה. במהלך המאה ה-14 נכבש האזור על ידי האימפריה העות'מאנית והפך חלק מפלך רומליה של העות'מאנים. היישוב מוזכר בשמו המודרני בתעודות עות'מאניות מ-1421, שנה הנחשבת לשנת יסוד העיירה.
במהלך המלחמה העות'מאנית-רוסית (1877–1878), ב-1 בנובמבר 1877 נכבשה טטוון על ידי צבא האימפריה הרוסית ושוחררה מעול העות'מאנים. תאריך זה הוא יום חג רשמי בעיירה. בתום המלחמה הפכה טטוון חלק מנסיכות בולגריה.
כלכלה

עיקר התוצר המקומי הגולמי מגיע מענף התיירות. בתחילת המאה ה-21 ממצבת עצמה טטוון כיעד השקעה בתחום המקרקעין, בעיקר לרכישת דירות נופש. באזור העיירה קיימים מפעלים ליצור רהיטים ומנועים חשמליים. התחבורה הציבורית לעיירה וממנה נעשית באמצעות אוטובוסים ומוניות.
תרבות ותיירות

בעיירה קיימת ספרייה ובה ארכיון היסטורי וכן מוזיאון המציג ממצאים היסטוריים וארכאולוגיים מתולדות האזור. בסמיכות לטטוון ממוקם מנזר גלוז'ן ומספר מערות התבודדות מימי הביניים המהווים יעד תיירותי. מדי קיץ מתקיימת בעיירה תחרות שחמט גדולה, אחד מאירועי השחמט העיקריים בבולגריה.
הערות שוליים

↑  "ההיסטוריה של טטוון", באתר הרשות המקומית טטוון (בבולגרית).
↑  "טטוון-סקירה כללית", באתר הרשות המקומית טטוון (בבולגרית).
| --- | --- |
בקרת זהויות :  NLI: 987007552972105171  LCCN: n83058144  NKC: ge117056  VIAF: 138411662   WorldCat (עם VIAF): 138411662
יגאל שוחט

| --- | --- |
אין תמונה חופשית
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
 טייס קרב  קצין רפואה ראשי של חיל האוויר
 פעולות ומבצעים
 מלחמת ששת הימים  מלחמת ההתשה  מלחמת יום הכיפורים 
 תפקידים אזרחיים
 רופא אף-אוזן-גרון
 
יגאל שוחט הוא רופא אף-אוזן-גרון, לשעבר טייס קרב שנפל בשבי וקצין רפואה ראשי של חיל האוויר בדרגת אלוף-משנה.
קורות חיים

שוחט השתתף במלחמת ששת הימים כטייס קרב, בטייסת העקרב (טייסת 105), תחת פיקודו של אהרון (יאלו) שביט, ובין השאר השתתף בתקיפת מטרות בסוריה. מטוס הסמב"ד שהטיס הופל בסיני ב-7 ביוני 1967, והוא חולץ בידי הטייס אמנון גלעד, שקיבל את עיטור העוז על כך. שוחט הוצב בטייסת האחת כטייס פנטום, בפיקודו של רס"ן שמואל חץ. במלחמת ההתשה השתתף במבצע קשת אווירי.
קורות חיים > מבצע שיער 265 והנפילה בשבי

ב-3 באוגוסט 1970, השתתף במבצע "שיער 265" לתקיפת סוללות טילי קרקע אוויר מצריים וסובייטיים שהוצבו על אדמת מצרים. המבצע נערך בימיה האחרונים של מלחמת ההתשה.
בימיה האחרונים של המלחמה הוחלט לצאת למבצע גדול לפגיעה במערך הטילים שבין אבו סואר לאסמאעיליה. לגל התקיפה השני הוקצו שני זוגות מטוסי פנטום ו-16 מטוסי סקייהוק. אל זוג מטוסי הפנטום הראשון נורו טילים רבים שחייבו את הטייסים לבצע תמרוני התחמקות חריפים. לאחר ביצוע יעף ההפצצה של מספר 2 נורו עליו מספר טילים והוא נפגע מאחד מהם. פגיעת הטיל במספר 2 בזוג המוביל, הטייס סרן יגאל שוחט דווח בקשר על הפגיעה וניסה להשתלט על המטוס הפגוע ולהפנותו מזרחה לכוון ישראל. הטייס הצליח להשתלט על המטוס והחל לאסוף גובה תוך טיסה מזרחה. כעבור זמן קצר חדל אחד המנועים לפעול וכעבור שניות אחדות פגע במטוס טיל נוסף. הטייס שוחט והנווט סגן משה גולדווסר פלטו את עצמם מהמטוס הפגוע וצנחו סמוך לאיסמעיליה. במהלך הצניחה שארכה זמן רב נורתה לעברם אש מהקרקע.
הטייס שוחט נפצע קשה ברגליו מהירי והגיע לקרקע כשהוא מעולף מאבדן דם. הוא הועבר לבית חולים מצרי שם נקטעה רגלו הימנית. הנווט, משה גולדווסר (גולד), הגיע אל הקרקע ללא פגע, נתפס על ידי חיילים סובייטים שמסרו אותו לחיילים מצריים. אלה ביצעו בו לינץ'. למחרת היום הודיעו המצרים כי שני השבויים שבידם פצועים, אך לאחר מכן הודיעו כי גולדווסר נפטר. לאחר חודשים אחדים הוחזרה גופתו. נקבע לאחר בדיקת הגופה כי נהרג כתוצאה מהעינויים.
המטוס השני, קורנס 661, שהוטס בידי הטייס רענן נאמן והנווט יורם רומם, הצליח לחזור ולנחות ב-רפידים אף על פי שטייסו נפגע. על גבורתם זכו אנשי הצוות בעיטור.
ב-15 באוגוסט 1970 הוחזר מהשבי. בעיתונות נטען שהמצרים הסכימו להשיבו רק לאחר שמצבו הרפואי הידרדר והיה חשש שימות בשבי. לאחר שחזר מהשבי שהה זמן מה בבית החולים תל השומר. בדצמבר 1970 כובד בגזירת הסרט בהנחת אבן הפינה למבנה הקבע של בית החולים. כן הסיר את הלוט, יחד עם מאיר הר-ציון, מעל אנדרטה חדשה שהותקנה בבית החולים. לאחר שחזר מהשבי, למרות נכותו המשיך שוחט להטיס מטוסים קלים. במלחמת יום הכיפורים השתתף כקצין מטה בחיל האוויר, בדרגת רב-סרן.
קורות חיים > מסלול הרפואה

שוחט למד רפואה באוניברסיטת תל אביב, ובתחילת 1975 התחתן עם אורית, בתה של יפה ירקוני. הוא סיים התמחות בבית החולים איכילוב ברפואת אף-אוזן-גרון, במחלקתו של הפרופ' אליהו שנון. בהמשך חזר לשירות קבע בצה"ל והתמנה לקצין רפואה ראשי של חיל האוויר בדרגת אלוף-משנה.
קורות חיים > עמדות פוליטיות

שוחט חבר בארגון רופאים לזכויות אדם, ובשנים האחרונות שותף בתנועת הסרבנות הקוראת לחיילים לסרב לשרת בשטחים, ולטייסים לסרב להפציץ ערים.
במאי 2021 נמנה עם החותמים על מכתב המופנה לבית הדין הפלילי הבין-לאומי בהאג בנוגע לשלטון הישראלי ביהודה ושומרון, ובו קריאה לבית הדין שלא לסמוך על הגופים הרשמיים של מדינת ישראל, ולחקור בעצמו את הנעשה.
לקריאה נוספת

יש רופא במטוס? אתר חיל האוויר, ביטאון חיל האוויר, גיליון 206.
פגיעה של טיל. אתר חיל האוויר, 3 באוגוסט 1970
הערות שוליים

↑  7.6.67-עיטור העוז לסרן אמנון גלעד, באתר הגבורה
↑  דני שלום, רוח רפאים מעל קהיר - חיל האוויר הישראלי במלחמת ההתשה, הוצאת באוויר - פרסומי תעופה, כרך ב' עמ' 1081 - 1104
↑  הותקפו בסיסי טילים באיזור התעלה - אחד ממטוסינו הופל וצוותו צנח בשטח מצרים, למרחב, 4 באוגוסט 1970
↑  נפל מטוס בשטח מצרי בעת תקיפת בסיס טילים, מעריב, 4 באוגוסט 1970
↑  אהוד יונאי, עליונות אווירית: סיפורו של חיל-האוויר הישראלי. עמ' 234
↑  מרקיע שחקים - עיטור המופת לסגן רענן ולסג"ם יורם רומם
↑  הטייס יגאל שוחט הוחזר מהשבי המצרי, דבר, 16 באוגוסט 1970
↑  אחרי החזרת יגאל שוחט, דבר, 17 באוגוסט 1970
↑  מבנה חדש ומשוכלל יחליף הביתנים הרעועים ב"תל השומר", מעריב, 24 בדצמבר 1970
↑  מנחם שמואל, אנדרטה - לפצועים הרוצים לעוף, מעריב, 29 בדצמבר 1970; המשך
↑  מזל טוב לאורית ויגאל, מעריב, 24 בפברואר 1975
↑  אל"ם מיל. ד"ר יגאל שוחט - בעד סירוב
↑  יגאל שוחט, פעם הייתי טייס צייתן, באתר הארץ, 1 ביולי 2001
↑   ניר חסון, כ-180 מדענים ואנשי רוח מישראל פנו להאג: אל תאמינו לרשויות בנוגע לחקר פשעי מלחמה, באתר הארץ, 6 במאי 2021
כ-180 מדענים, אנשי רוח ואישי ציבור מישראל פנו להאג: אל תאמינו לרשויות בנוגע לחקר פשעי מלחמה - חדשות רוטר, באתר Rotter.net
טיטו אוקלו

טיטו לוטווה אוקלו (באנגלית: Tito Lutwa Okello; ‏1914 - 3 ביוני 1996) היה מפקד בצבאות טנזניה ואוגנדה אשר שילבו כוחות והפילו את משטרו של אידי אמין ב-1979. בנוסף, כיהן בשנים 1980–1985 כראש צבא אוגנדה. ב-1985 הוא ארגן בעזרת מחליפו בתפקיד ראש הצבא, בזיליו אולרה אוקלו, את ההפיכה שהפילה את מילטון אובוטה מן השלטון והפכה אותו למנהיג אוגנדה. נשאר בתפקיד זה כשישה חודשים עד אשר צבא ההתנגדות העממי, בהנהגת יוורי מוסבני, הדיח אותו מן השלטון.
בנו של אוקלו, הנרי אורים אוקלו, מכהן כשר החינוך והספורט בממשלה הנוכחית (2006). אחיו, אריסנורי אופירה, נחטף מביתו על ידי קבוצת מורדים בשם צבא ההתנגדות של האל. חטיפה זו נחשבת תמוהה משום ש"צבא ההתנגדות" חוטף בדרך כלל מי שצפוי להפוך לחייל בעתיד ואילו אופירה נחטף כאשר היה בשנות ה-70 לחייו.
ראו גם

פוליטיקה של אוגנדה
נשיא אוגנדה
| --- | --- |
בקרת זהויות :  GND: 1161675310  VIAF: 8988153063181919320008   WorldCat (עם VIAF): 8988153063181919320008 
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
טיטאניס

| טיטאניס |
| --- | --- |
  למעלה שלד של טיטאניס, למטה בהשוואה לאדם (בכחול)
תקופה
פליוקן-פליסטוקן 4.9–1.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: פורוסרקוסיים
סוג:: טיטאניס
שם מדעי
 Titanis

טיטאניס (שם מדעי: Titanis) הוא סוג עוף טורף ענקי נכחד ממשפחת הפורוסרקוסיים שחי לפני 4.9–1.8 מיליון שנה. הטיטניס קיבל את שמו מהטיטאנים של המיתולוגיה היוונית, עקב מראהו הענקי.
בניגוד לרוב בני משפחתו הדרום אמריקאים, התפתח הטיטאניס באמריקה הצפונית (בדרום ארצות הברית) כתוצאה מההחלפה האמריקאית הגדולה. מאובניו נמצאו בשלושה מקומות שונים בפלורידה, ומאובן מטקסס.
הטיטאניס הזכיר במראה את הפורוסרקוס, אך היה בעל צוואר עבה יותר. הוא הגיע לגובה 2.5 מטרים ושקל מעל 150 קילוגרם. לא נמצאה גולגולת, אך ככל הנראה היה בעל מקור גדול עם קצה מעוקל ובעל ציצה קצרה בקצה ראשו. הרגליים היו גדולות וחזקות ומיועדות לריצה. ייתכן שהגיע למהירות של 65 קמ"ש, אך ביחס לבני משפחתו היה איטי ומגושם יותר.
הטיטאניס הוא העוף היחיד ממשפחת הפורוסרקוסיים שעבר את מצר פנמה ושרד. אך לפני כן עופות קרובים ממשפחת הבטורניטיים עברו לאמריקה הצפונית, ושני סוגים במשפחה הגיעו לגובה שני מטרים – הבטורניס והפרקראקס. בני משפחה זו נכחדו 15 מיליון שנה לפני שהוא הגיע לאמריקה הצפונית והם מעולם לא נפגשו, אם כי ככל הנראה היו קרובים.
למעשה היה הטיטאניס האחרון שבבני משפחתו והוא נכחד לפני כשני מיליון שנה. הסיבה להכחדתו הייתה ככל הנראה תחרות עם טורפים, כגון הסמילודון ומיני זאבים ודובים קדומים, אך לא מהאדם, אשר הגיע לאמריקה לפני כ-10,000 שנה.
בתרבות

הטיטאניס הופיע בסדרות "טורפים פרהיסטוריים", "פלאווורלד" ו"מפלצות חוזרות לתחייה".
חשיבה מסתעפת

בחשיבה מסתעפת המחשבות יכולות להתפזר לכיוונים שונים
חשיבה מסתעפת היא חשיבה המסוגלת להוביל לכיוונים שונים ומגוונים.
החשיבה המסתעפת מייצגת סגנון מחשבתי, אשר מאפשר יצירה של רעיונות במצבים שבהם הקריטריונים לבחירה מעורפלים יחסית וקיימת יותר מאפשרות נכונה אחת.
חשיבה מסתעפת כוללת המצאה של פתרונות מרובים ובלתי שגרתיים עבור בעיה או מטלה מסוימת. על כן היא משמשת כמדד להערכת יצירתיות.
מאפיינים

המונח חשיבה מסתעפת מתייחס לתהליכים המנטליים ומבני החשיבה הנלווים להם עבור מטלות שיש להן יותר מפתרון אפשרי אחד.
היא מורכבת משלושה ממדים עיקריים - שטף היצירה, גמישות ומקוריות ומערבת יצירה של תשובות מרובות או אלטרנטיביות מתוך המידע הקיים.
זאת להבדיל מחשיבה מתכנסת המערבת פתרון בעיה המוביל לפתרון בודד אחד, שהוא נכון ומכריע.
נמצא קשר בין השטף של החשיבה המסתעפת למנת המשכל של האדם.
בנוסף, נמצא קשר חזק אף יותר בין השטף של החשיבה המסתעפת לאינטליגנציה זורמת.
כמו כן, היכולת להעלות פתרונות מרובים עבור בעיה מסוימת קשורה לניסיון ולידע הכללי של האדם.
מאפיינים > חשיבה מסתעפת ומתכנסת כתהליכים חיוניים ליצירתיות

שני תהליכים הוגדרו כחיוניים ליכולת היצירתית של האדם: חשיבה מסתעפת וחשיבה מתכנסת.
התהליך של חשיבה מסתעפת מכוון להעלאת רעיונות ודעות רבות ככל הניתן, באופן פתוח ויצירתי ללא שיפוט והערכה. באופן זה החשיבה המסתעפת תורמת רבות לתהליך היצירתיות.
עם זאת, היצירתיות מוגדרת כיכולת ההפקה של תגובות חדשות תואמות הקשר ולכן לא כל פעולה המפיקה חדשנות ושונות היא פעולה יצירתית.
החשיבה המתכנסת משלימה את החשיבה המסתעפת בכך שהיא מאפשרת לאדם לוודא שהחידושים הרבים שהופקו תואמים את המציאות ולא רק יוצרים מראית עין כוזבת של תהליך יצירתי.
חשיבות

החשיבה המסתעפת מאפשרת לאדם לצאת מתוך התנסויות מוגבלות ולהביט מעבר לניסיונו האישי.
לחשיבה המסתעפת יש חשיבות רבה עבור תהליכי פתרון בעיות.
בדרך זו ניתן לאפשר ריבוי של רעיונות.
בהתאם לכך, נדידת מחשבות יכולה לתרום ליצירתיות בפתרון בעיות, על ידי הגברת התועלת היצירתית של מרווחי האינקובציה.
פיתוח חשיבה מסתעפת

הפלסטיות של מערכת העצבים היא המנגנון המאפשר למידה ושינוי בהתנהגות בעקבות מפגשים עם הסביבה. בעקבות זאת שימוש רב במנגנונים של החשיבה המסתעפת יחזק את פעולתם ובכך יפתח את היכולת הזו.
אחת הדרכים לעשות זאת היא על ידי תרגול של יכולת האלתור.
זאת משום שהעיסוק באלתור כולל התרחקות מדפוסי חשיבה קיימים, המעורר את המערכות המוחיות המעורבות בחשיבה מסתעפת ומשפעל את הפעולה שלהן.
היבטים חינוכיים

בתחום החינוך ניתן ליישם זאת על ידי שימוש בשמש אסוציאציות, דיון פתוח ועוד.
מנגנונים פיזיולוגיים, עצביים וקוגניטיביים

חשיבה מסתעפת מקושרת להנמכה באינהיביציה ובעכבה סמויה בקליפת המוח הקדם-מצחית.
הסבר אפשרי לכך הוא שאינהיביציה נמוכה מאפשרת לרעיונות ומושגים להישאר זמן ארוך יותר בזיכרון עבודה ומעודדת זרימה חופשית של רעיונות.
ההנמכה בעכבה הסמויה יכולה להגביר את החשיבה המסתעפת על ידי הרחבה והגמשה של הרשת האסוציאטיבית, אשר מובילה להגברת היצירתיות.
המוליך העצבי דופמין חיוני לשליטה על הפעילות הקוגניטיבית בקליפת המוח הקדם-מצחית. בהתאם לכך, יכולת החשיבה המסתעפת קשורה גם לפעילות של המוליך העצבי דופמין.
באופן כללי, לדופמין יש תפקיד מרכזי באפנון של יחס אות לרעש במערכת העצבים, המשפיע על רמת התנודתיות והקיבולת של המערכת הנוירו-קוגניטיבית.
יש לו תפקיד מרכזי בתפקודים קוגניטיביים, בפעילות של זיכרון העבודה ובתפקודים ניהוליים.
למעשה, באוכלוסיות בעלות ליקויים בפעילות הדופמינרגית של המוח נמצאו פגיעות בחשיבה המסתעפת, אשר יכולות להוביל לחוסר או לעודף של חשיבה מסתעפת. למשל, הפרעת קשב שהמוליך העצבי העיקרי המעורב בה הוא דופמין. בהתאם לכך, אנשים עם הפרעת קשב יכולים להצטיין במטלות או מצבים המצריכים חשיבה מסתעפת בלתי מרוסנת.
ראו גם

פיזור הדעת
גמישות מחשבתית
אבולוציה מתבדרת
יוז'י ימאמוטו

| --- | --- |

 לידה:  3 באוקטובר 1943 (בן 81) טוקיו, האימפריה היפנית 
 מקום לימודים:  אוניברסיטת קיו (1966)  Bunka Fashion College  Gyosei Junior and Senior High School 
 תחום יצירה:  עיצוב אופנה 
 פרסים והוקרה:  honorary Royal Designer for Industry (2006)  מפקד מסדר האמנויות והספרות (2011)  אביר מסדר האמנויות והספרות (1994) 
 www.yohjiyamamoto.co.jp
 
שמלה, פוליאסטר (1988)
יוז'י ימאמוטו (ביפנית: 山 本 耀 司), יליד 1943, הוא מעצב אופנה יפני עטור פרסים ורב השפעה הפועל בטוקיו ובפריז. הוא נחשב לחייט אומן, לצד מדלן ויונה וידוע בסגנון חייטות אוונגרדי המציע אסתטיקת עיצוב יפנית.
בין הפרסים היוקרתיים בהם זכה על תרומתו לאופנה נמנים מפקד במסדר האמנויות והספרות, מדליית כבוד עם סרט סגול (Medal of Honor with Purple Ribbon), אות המסדר הלאומי לאמנויות (The Ordre national du Mérite), המעצב התעשייתי המלכותי (The Royal Designer for Industry) ופרס אומן העיצוב מטעם קבוצת האופנה הבינלאומית (Master of Design award by Fashion Group International).
מעצב

נולד בטוקיו, ימאמוטו בוגר אוניברסיטת קיו בעל תואר במשפטים מ 1966. לימודי עיצוב אופנה נוספים שלו בבית הספר לעיצוב אופנה בבונקה היקנו לו תואר בתחום ב 1969.
ימאמוטו הופיע לראשונה בפריז ב 1981. הקולקציות המסחריות המוצלחות שלו, יוז'י ימאמוטו (נשים וגברים) ו Y's, פופולריות במיוחד בטוקיו. שתי קולקציות אלו זמינות גם בחנויות הדגל שלו בניו יורק, פריז ואנטוורפן ובמחלקות אופנה עילית בחנויות כלבו ברחבי העולם. קולקציות עיקריות נוספות כוללות Pour Homme, Costume d'Homme ו Diffusion line. חברת יוז'י ימאמוטו דווחה ב 2007 שהמכירות משתי הקולקציות העיקריות הניבו הכנסה שנתית של מעל מאה מיליון דולר. ימאמוטו נודע ברוח החדשנות בעיצוביו שלרוב רחוקים מהמגמות הרווחות. עיצוביו מתאפיינים בצלליות שחורות וגדולות ומכילים לרוב וילונות במגוון מרקמים. יצירותיו הפכו למוכרות בקרב הצרכנים באמצעות שיתופי הפעולה שלו עם מעצבי אופנה אחרים ובהם אדידס (Y-3), הרמס, מיקימוטו ומנדרינה דאק וכן עם אמנים מסוגות שונות כמו טינה טרנר, סר אלטון ג'ון, פלאסבו, טקאשי קיטאנו, פינה באוש והיינר מילר. יוז'י ימאמוטו הוזמן לעצב את הגיליון השני של מגזין העיצוב ב 2005. ניהול כלכלי כושל הוביל את המותג לחובות של מעל 65 מיליון דולר ב 2009. כישלון כלכלי זה הכעיס את ימאמוטו והוביל לארגון מחדש של החברה ב 2010. חברת ההחזקות היפנית Integral Corp ארגנה מחדש את חברת האופנה ובנובמבר 2010 יצאה מחובות ומאיום של פשיטת רגל.
חיי משפחה

ביתו של ימאמוטו, לימי ימאמוטו, הולכת בעקבותיו. היא התגלתה כמעצבת אופנה בשבוע האופנה בטוקיו בשנת 2000, הציגה בטוקיו מ 2000 על 2007, אז הופיעה בפריז תחת שם המותג לימי פאו (LIMI feu). בשלהי שנות ה-80 ובתחילת שנות ה-90, ימאמוטו היה בקשר עם עמיתה יפנית, מעצבת אופנית אוונגרדית בשם ריי קאווקובו.
טוני אלמיידה

| --- | --- |
קרלוס ברנארד בתור טוני אלמיידה
קרלוס ברנארד בתור טוני אלמיידה
 גילום הדמות:  קרלוס ברנארד 
 מידע
 תאריך לידה:  1973 
 מקום לידה:  שיקגו 
 מקצוע:  systems analyst, לוחם צדק, מדען מחשב, מנתח מודיעין
 אזרחות:  ארצות הברית 
 
אנטוני "טוני" אלמיידה (באנגלית: Anthony "Tony" Almeida) הוא דמות בדיונית המגולמת על ידי קרלוס ברנארד בסדרת הטלוויזיה האמריקאית 24. טוני היה אחד האנשים שהסוכן ג'ק באואר יכול היה לבטוח בהם עד מותו של טוני בעונה החמישית. טוני נרצח כביכול בפרק השלושה עשר בעונה החמישית, אך הדמות חוזרת לחיים בעונה השביעית.
אישיות

טוני אלמיידה נולד כביכול בשיקגו, אילינוי ב-1973. יש לו תואר ראשון במדעי המחשב ובהנדסה מאוניברסיטת סן דייגו ותואר שני במדעי המחשב מאוניברסיטת סטנפורד. הוא שירת במרינס ושוחרר בדרגת סגן.
הופעות

בעונה הראשונה, טוני הוא הסגן השני של מנהל CTU, ג'ק באואר (קיפר סאת'רלנד). טוני מאוהב בנינה מאיירס (שרה קלארק), שניהלה בעבר רומן עם ג'ק, מה שגרם מתיחות בין טוני לג'ק. הדבר מתבטא בזה שטוני מסגיר את ג'ק כאשר הוא מנסה לברוח. אך טוני גם הציל את אשתו של ג'ק, טרי באואר (לסלי הופ) מהדרייזנים, והוא סירב להסגיר מאוחר יותר את ג'ק לג'ורג' מייסון (קסנדר ברקליי) ולאלברטה גרין. בסוף העונה, הוא מגלה כמו כולם שנינה, האישה שאהב, שיטתה בכולם והרגה את טרי.
בעונה השנייה, טוני הופך להיות הסגן הראשון למנהל CTU, ג'ורג' מייסון. והוא נוכח כאשר ג'ק חוזר ל-CTU כדי לעזור להם להתמודד מול הטרוריסטים. במהלך העונה, ג'ורג' נפטר וטוני מחליפו בתור מנהל CTU, אך מאוחר יותר הוא מוחלף על ידי ראיין שאפל. במהלך היום, הוא ומישל דסלר (רייקו איילסוורת') החליטו לצאת ביחד, ובהמשך הסדרה הם נישאו.
בעונה השלישית, טוני עדיין בראש CTU. טוני, ג'ק וגייל אורטגה עומדים בראש מבצע עוקץ להוציא וירוס קטלני מהשוק. טוני נורה במהלך מבצע שטח שנועד לתפוס את קייל סינגל, בעל הווירוס. טוני שהה מספר שעות בבית החולים עד שמישל אמרה לו מה קרה. הוא חוזר ל-CTU במטרה להציל את מבצע העוקץ שלהם. במהלך היום, לטוני נגרם עוד נזק כאשר מישל נכנסת למלון שנגיף התפרץ בו. כאשר מישל יוצאת חיה מהמלון, היא נתפסת על ידי סוכן הביון לשעבר והטרוריסט בהווה, סטפן סאנדרס. בסוף העונה, טוני נעצר מכיוון שהוא סייע לסטפן.
בעונה הרביעית, טוני נפרד ממישל בגלל הרגלי השתייה שלו ומרירתו כלפיה. הוא הציל את ג'ק ואודרי ריינס (קים רייבר) כאשר ג'ק ביקש ממנו לסייע לו בהגנה על מבנה. במהלך היום, ג'ק הצליח להחזיר את טוני ל-CTU באופן זמני חרף התנגדותו לכך בהתחלה. החזרה ל-CTU יצרה מפגש מחודש עם אשתו לשעבר, מישל, וחברה לחיים, ביל ביוקנאן (ג'יימס מוריסון). שלושתם התקוטטו אחד עם השני בעקבות ענייניהם האישים. בסוף היום, מישל וטוני חזרו להיות ביחד אחרי שטוני נחטף על ידי הטרוריסטית מנדי (מיה קירשנר). בנוסף, טוני עזר לג'ק לזייף את מותו כדי להינצל מרדיפת הסינים.
בעונה החמישית, טוני ומישל כבר לא עובדים עבור CTU. כאשר שניהם שומעים שהנשיא לשעבר, דייוויד פאלמר (דינס הייברסט) נרצח, ומישל מחליטה ללכת ל-CTU במטרה לעזור להם. טוני מאוד התנגד. כאשר מישל יצאה מביתם, הופעלה פצצה שהרגה אותה ופצעה את טוני. במהלך היום, אחרי שטוני מחלים במקצת, נודע לו על מות מישל והוא מגיב באופן קשה. מאוחר יותר, כאשר CTU תפסו את כריסטופר הנדרסון, מי שהיה בין האנשים שהיו אחראים למות הנשיא פאלמר ומישל, טוני מנסה להרוג אותו, אך הנדרסון מצליח לגבור עליו ולהורגו.
בעונה השביעית, ג'ק גילה שהוא לא מת, אלא שהוא עוזר לקלואי או'בריאן (מרי לין רייסקוב) ולביל ביוקאנן כדי לחשוף מזימה של אנשי ממשלה של הנשיאה אליסון טיילור (שרי ג'ונס). במהלך העונה, טוני בוגד ב-FBI, וזאת רק כדי להתנקם באיש שהיה אחראי לרצח אשתו.
הופעותיו בסדרה 24

טוני אלמיידה הוא הדמות שהופיעה הכי הרבה בסדרה, אחרי ג'ק באואר. הוא הופיע ב-115 פרקים. בעונות הראשונה והרביעית הוא היה בתפקיד אורח. בעונות השנייה, השלישית, החמישית והשביעית הוא היה בתפקיד ראשי.
הופעותיו בסדרת הספין אוף 24 מורשת

בתחילת 2017 עלתה לשידור סדרת הספין אוף של 24, 24-מורשת. דמותו של טוני אלמיידה חזרה בתור סייען חיצוני לCTU. טוני נדרש לחקור אדם המחזיק מידע חשוב על סדרת פיגועים העתידה להתרחש בניו יורק.
טיטו גובי

| --- | --- |

 לידה:  24 באוקטובר 1913 בסאנו דל גראפה, איטליה 
 פטירה:  5 במרץ 1984 (בגיל 70) רומא, איטליה 
 מקום קבורה:  קמפו ורנו 
 מוקד פעילות:  ממלכת איטליה, איטליה 
 סוגה:  אופרה 
 סוג קול:  בריטון 
 שפה מועדפת:  איטלקית 
 פרופיל ב-IMDb
 
טיטו גובי (באיטלקית: Tito Gobbi‏; 24 באוקטובר 1913 – 5 במרץ 1984) היה זמר בריטון איטלקי.